Diari Oficial de la Generalitat Valenciana


Sumari del DOGV 783, del 14-03-1988 (1988/810725)

ORDRE de 8 de febrer de 1988, de la Conselleria d'Agricultura i Pesca, per la qual s'estableixen, mitjançant l'Institut de Cooperativisme Agrari València, subvencions per a millorar la formació i la capacitació professional del personal dependent de les cooperatives i de les SAT de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/08/(6)/dof/vci/html**

### Dades del document

Número de DOGV
:   783

Data del DOGV
:   14-03-1988

Secció del DOGV
:   DISPOSICIONS GENERALS

Número del document
:   1988/810725


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de febrer de 1988, de la Conselleria d'Agricultura i Pesca, per la qual s'estableixen, mitjançant l'Institut de Cooperativisme Agrari Valencià, subvencions per a millorar la formació i la capacitació professional del personal dependent de les cooperatives i de les SAT de la Comunitat Valenciana.  
El Decret 198/1985, de 23 de desembre, del Consell de la Generalitat Valenciana, disposa l'aprovació de diverses actuacions conduents a la modernització del sector agrari valencià. Aquesta modernització necessària no pot ser duta a terme si les cooperatives i les SAT, que són un dels instruments més idonis per a aconseguir-la, no disposen d'una eficàcia empresarial i societária adequada.  
Amb aquesta motiu, la Conselleria d?Agricultura i Pesca, considera d'interés summe el foment de l?organització i el desenvolupament per part de les cooperatives i les SAT de plans de formació i la realització d'activitats orientades a una preparació tècnica, administrativa i gerencial adequada del personal que en depén.  
En atenció d'aquests motius, i d'acord amb el que estableix la Disposició Final Primera del Decret 198/1985, de 23 de desembre,  
ORDENE:  
Article primer  
La Conselleria d?Agricultura i Pesca fomentarà la professionalització del personal de les cooperatives agràries, SAT i cooperatives de treball associat de producció agrària de la Comunitat Valenciana, mitjançant les ajudes tècniques i econòmiques per a la formació cooperativa dels socis i del personal que en depén, en les matèries d'interés cooperatiu que s'estableixen en aquesta Ordre.  
Article segon  
La Conselleria d?Agricultura i Pesca subvencionarà la realització d'activitats de formació del personal de les cooperatives i de les SAT. Amb aquest efecte s?entendrà per personal de la cooperativa, tant els socis i els seus fills, com aquells qui mantinguen algun tipus de relació laboral amb aquesta.  
Article tercer  
Podran sol·licitar aquestes subvencions les cooperatives agràries, les SAT, les cooperatives de treball associat de producció agrària i les entitats que, sense finalitat lucrativa, tinguen com a objectiu el desenvolupament del cooperativisme agrari i el domicili situat a la Comunitat Valenciana.  
Article quart  
Les cooperatives i les SAT que complesquen els requisits establerts en l'article anterior, podran ser subvencionades per la realització de les activitats següents:  
a) Realització de cursos, seminaris i jornades de formació del personal, organitzats directament per les cooperatives.  
b) Realització de cursos, seminaris i jornades de formació del personal, organitzats per altres entitats, públiques o privades, tant a Espanya com a l?estranger.  
c) Realització d'estades d'aprenentatge, a cooperatives del mateix sector, tant nacionals com estrangeres, amb la finalitat de millorar-ne la qualificació professional del personal i de contribuir al desenvolupament econòmic de la cooperativa. També seran subvencionables les despeses d'estades d'aprenentatge d'alumnes de cursos master sobre gerència de cooperatives agràries i d'altres cursos similars.  
d) Elaboració i divulgació de material informatiu entre els socis (butlletins, revistes .... )  
Article cinqué  
Les entitats que vullguen acollir-se a les subvencions que estableix aquesta Ordre, hauran de presentar a la Conselleria d'Agricultura i Pesca la sol·licitud d'ajuda junt amb els documents següents:  
- Justificants que acrediten el compliment per part de l'entitat sol·licitant de les obligacions fiscals i amb la Seguretat Social.  
- Pressupost de despeses per a la realització de les activitats formatives previstes en l'article quart d'aquesta Ordre.  
- Per a les activitats previstes en els apartats a) i b) de l'article quart, caldrà presentar també el programa del curs, del viatge o de la jornada que es realitzarà. Per a les activitats dels apartats c) i d), memòria que les explique.  
Article sisé  
Les subvencions tindran les quanties i els límits següents:  
a) Per a la realització dels cursos i les jornades assenyalades en l'article quart a), les ajudes podran arribar al 100% del cost del professorat, el material didàctic, la publicitat i les altres despeses dels assistents quan se'n considerarà la realització d'interés summe per al desenvolupament cooperatiu valencià.  
Quan l'activitat formativa organitzada per la cooperativa o SAT consistirà en la realització de viatges col·lectius d'estudis en què participen més de vint persones, l'ajuda podrà ascendir fins a l?equivalent a cent pessetes per quilòmetre realitzat, sense que puga superar-se per raó del transport la quantia màxima d'un milió de pessetes.  
b) Per a la realització de les activitats esmentades en l'article quart b), la subvenció, que no podrà superar la quantia de 300.000 pessetes per cooperativa, consistirà:  
- en una ajuda del 50% de les despeses d?inscripció o matriculació en el curs, seminari o jornades que es realitzen.  
- si per al desenvolupament d'aquestes activitats es requeria el desplaçament de les persones interessades, les ajudes s'incrementarien en:  
- 20 pessetes per quilòmetre realitzat.  
- el 50% de les despeses d'allotjament ocasionades, amb una ajuda màxima de 2.000 pessetes per dia i persona.  
- 2.000 pessetes per persona i dia en concepte de manutenció.  
c) Per a la realització de les estades d'aprenentatge assenyalades en l'article quart c), la quantia de la subvenció, que no podrà superar la xifra màxima de 300.000 pessetes per entitat, consistirà en:  
- 20 pessetes per quilòmetre realitzat.  
- el 50% de les despeses d'allotjament amb una ajuda màxima per persona de 2.000 pessetes per dia.  
- 2.000 pessetes per persona i dia en concepte de manutenció.  
d) Les activitats assenyalades en l'article quart d) podran ser subvencionades fins el 50% del cost.  
Article seté  
Per tal de justificar escaientment les subvencions concedides, les cooperatives i SAT beneficiàries hauran d'acreditar:  
a) Per a les activitats descrites en l'article 4 a):  
- Documents justificatius de les despeses realitzades amb motiu de l'organització del curs, la jornada o el viatge d'estudis.  
- Quan l'activitat realitzada consistirà en un viatge d'estudis, caldrà presentar la relació nominal dels assistents. El secretari de l'entitat acreditarà la condició de soci o de familiar dels assistents, o la seua relació laboral amb la cooperativa o SAT, segons que corresponga.  
b) Per a les activitats descrites en l'article 4 b):  
- Documents acreditatius del pagament dels drets d'inscripció o matriculació i/o certificat d'assistència expès per l'entitat organitzadora.  
- Documents justificatius de les despeses d'estada i de desplaçament, si bé aquests últims podran ser substituïts per una declaració del secretari de l'entitat interessada quan el personal desplaçat no haurà utilitzat transport públic.  
El secretari de l'entitat haurà d'acreditar també el caràcter de personal de la cooperativa o SAT dels assistents.  
c) Per a les activitats descrites en l'article 4 c):  
- Certificat de l'entitat cooperativa on s'ha realitzat l'estada d'aprenentatge, que n'acreditarà la realització i la durada.  
- Els mateixos documents justificatius de despeses d'estada, desplaçament i condició dels assistents que s'esmenten en l'apartat b) fins a la fi d'aquest article.  
d) Per a les activitats descrites en l'article 4 d):  
- justificació de les despeses.  
- models de publicació realitzada.  
Article vuité  
Després d'obtenir la subvenció sol·licitada, si es comprovava amb posterioritat que les activitats la realització de les quals s'ha acreditat o les despeses ocasionades per aquestes no es corresponien amb la realitat, la cooperativa hauria de tornar l'import de la subvenció.  
Article nové  
Les sol·licituds de les subvencions regulades en aquesta Ordre hauran de ser dirigides al Conseller d?Agricultura i Pesca, i podran ser presentades al Registre General de la Conselleria d?Agricultura i Pesca, situat a València, carrer d?Amadeu de Savoia, 2 - 3r. Per a aquesta finalitat també es podrà utilitzar qualsevol altre mitjà previst en la Llei de Procediment Administratiu.  
Article deu  
Les subvencions a què es refereix aquesta Ordre es pagaran amb càrrec als crèdits per a transferències de capital del Programa de l'Institut de Cooperativisme Agrari Valencià, continguts en l?Estat de Despeses per a 1988 del Pressupost de la Generalitat Valenciana.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI